กีรติ เทพธัญญ์

กีรติ เทพธัญญ์  เกิดเมื่อวันที่ 12 กันยายน พ.ศ. 2517 เป็นนักแสดง พิธีกรชาวไทย เข้าสู่วงการตั้งแต่ปี พ.ศ. 2536 ด้านการศึกษา จบการศึกษาชั้นประถมศึกษาที่ โรงเรียนถนอมพิศวิทยา มัธยมศึกษาที่โรงเรียนมัธยมวัดมกุฏกษัตริย์ และโรงเรียนสตรีวิทยา 2 ระดับอุดมศึกษาจากมหาวิทยาลัยราชภัฏจันทรเกษมhttp://www.thairath.co.th/people/view/ent/4037

 ประวัติ 
กีรติ เกิดที่โรงพยาบาลราชวิถี มีน้องสาว 1 คน เขาเสียคุณพ่อไปตั้งแต่เรียนอยู่ชั้น ม.3 เขาจึงตัดสินใจเข้าประกวด เดอะบอยโมเดลคอนเทสต์ 1992 โดยสามารถคว้ารางวัล ชนะเลิศฝ่ายชาย และ 
การประกวด Coffeemate stage challenge ได้รับตำแหน่ง รองชนะเลิศอันดับ 1

กีรติเข้าสู่วงการบันเทิงตั้งแต่ศึกษาอยู่ชั้นปีที่ 1 สถาบันราชภัฏจันทรเกษม คณะวิทยาการจัดการ เอกประชาสัมพันธ์ โดยได้แสดงในภาพยนตร์วัยรุ่นเรื่องแรกคือ กระโปรงบานขาสั้น ของบริษัทไฟว์สตาร์ ซึ่งถือเป็นภาพยนตร์ที่ประสบความสำเร็จอย่างสูงจนต้องมีภาค 2 จากนั้นยังได้แสดงใน ม.6/2 ห้องครูวารี ทำให้เขาเป็นที่ชื่นชอบในหมู่วัยรุ่นขณะนั้น

จากนั้นได้แสดงละคร โดยในช่วงแรกรับบทเป็น หนุ่มน้อยเจ้าสำอาง ในเรื่อง ยามเมื่อลมพัดหวน ที่นำแสดงโดยลลิตา ปัญโญภาสและเจตริน วรรธนะสิน เขายังรับบทในละครภาคต่อทางช่อง 3 เรื่อง หวานมันส์วันอลวน ภาคสองของ หวานมันส์ฉันคือเธอ หลังจากนั้นเขาก็มีผลงานทั้งภาพยนตร์และละคร อย่างต่อเนื่อง และ ยังได้รับเชิญไปออกรายการเกมโชว์และรายการวาไรตี้ ซึ่งขณะนั้นถูกจัดอันดับจากหนังสือพิมพ์ว่าเป็นบุคคลที่ออกรายการ และ เล่นเกมส์โชว์มันส์ที่สุดในยุคนั้น จากนั้นเริ่มก้าวเข้าสู่งานพิธีกร งานอีเว้น จนถึงปัจจุบันได้รับงานพิธีกร ทูไนท์โชว์ และ "ครัวคุณต๋อย" ทางช่อง 3

นอกจากนั้นเขายังทำธุรกิจส่วนตัว  ลีลาวดีสปา บริษัทท่องเที่ยว (บ.ทัวร์) บริษัท ลุกซ์ ทราเวล แอนด์ เอเจนซี่ จำกัด

ปัจจุบันสมรสแล้วกับ วิภา เทพธัญญ์ หรือก้อยแฟนสาวที่คบกันมานาน 6 ปีในแบบพิธีเล็ก ๆ เมื่อวันที่ 20 สิงหาคม พ.ศ. 2557 และมีบุตรชายด้วยกันคือ เด็กชายฐเดช เทพธัญญ์ หรือน้องวิน เกิดเมื่อวันที่ 23 พฤษภาคม พ.ศ. 2559

 ผลงานภาพยนตร์ 
 กระโปรงบานขาสั้น (2536)
ม.6/2 ห้องครูวารี (2537)
กระโปรงบานขาสั้น เทอม 2 ตอนแอบดูบาบิคิว (2537)
 ประถม มัธยม เปรี้ยวอมหวาน (2538)
ม.6/2 ห้องครูวารี เทอม 2 (2539)
ยุกยิกหัวใจหยิกกัน (2540)

 ละคร 
ปีเรื่องบทบาทหมายเหตุออกอากาศ2536ยามเมื่อลมพัดหวนละครเรื่องแรกช่อง 52537หวานมันส์วันอลวนช่อง 32538คือความรัก(ร้อยรสบทละคร)2539รักข้ามคลองรักหลอก ๆ อย่าบอกใครช่อง 52540บุญตั้งไข่ช่อง 3กองพันทหารเกณฑ์ช่อง 5อินทรีแดง (รับเชิญ)ช่อง 7คู่แท้ 2 โลกช่อง 32541เลือดทรนงสันต์ เชษฐ์โชติเพลงใบไม้ร่วงช่อง 7อีแตนช่อง 3สะใภ้ปฏิวัติช่อง 7พ่อม่ายทีเด็ด2542ตำรับรักบรรเลง (โป๋)ช่อง 32543แม่ย่านางปกรณ์ช่อง 7แค่เอื้อมปฐวี2544แม่ค้าตี๋ยอดปรารถนา2545เฮฮา คาเฟ่ช่อง 52546ขอหมอนใบนั้นที่เธอฝันยามหนุนนกช่อง 9นางฟ้าเดินดินช่อง 7ดาวมังกรไอทีวี2548เกิร์ลแก๊งแมลงซ่าโจ (ตัวร้าย)ช่อง 3มิตร ชัยบัญชา มายาชีวิตรามบุตรช่อง 72549โก๊ะจ๋าป่านะโก๊ะโอ คู่กับ ปาลิตา โกศลศักดิ์2550ฟ้ากับตะวันเจี๊ยบไอทีวี2551เจาะเวลาหาโก๊ะโอ คู่กับ จิลล์ โรเจอร์ช่อง 72552โก๊ะซ่า ท้ามิติ2554เลดี้บ้านนาจ้อนช่อง 32556ผู้ชนะสิบทิศสีอ่องช่อง 82558แหวนทองเหลืองหนายอุย2559แม่นากโพล้ง2563ไปให้ถึงดวงดาวเลขาทิมช่องวัน 31

 พิธีกร 

 ลุ้นรหัสลับ
 ช็อคเกม
Team Amazing Thailand (ทีมเที่ยวไทย)
Memo Game
ทูไนท์โชว์
สลัดมันส์
ครอบครัวชิงแชมป์
ยุทธการบันเทิง
มหัศจรรย์ธรรมชาติ
กูรูรู้ทางรวย
ไอ อนิเมะ
ผึ้งน้อยสเปซเรสคิว
ไฮไลท์ ไทยแลนด์ 
ครัวคุณต๋อย ทาง ช่อง 3 ทุกวันจันทร์ - วันศุกร์ เวลา 13:15 - 13:45 น. (2 พฤษภาคม 2556 - ปัจจุบัน)
ทไวไลท์โชว์ ทาง ช่อง 3 ทุกวันเสาร์ เวลา 15:30 - 17:00 น. (7 มิถุนายน 2557 - 29 พฤศจิกายน 2557)
ทูเดย์โชว์ ทาง ช่อง 3 ทุกวันอาทิตย์ เวลา 15:00 - 16:00 น. (5 กรกฎาคม 2558 - ปัจจุบัน)
รถมหาสนุก ทาง ไทยรัฐทีวี ทุกวัน เสาร์ เวลา 18:00 - 19:00 น. (2 กรกฎาคม 2565 - ปัจจุบัน)

 รางวัลที่ได้รับ 
 ชนะเลิศนายแบบนิตยสาร the boy 1992

 อ้างอิง 

หมวดหมู่:นักแสดงชายชาวไทย
หมวดหมู่:บุคคลจากมหาวิทยาลัยราชภัฏจันทรเกษม
หมวดหมู่:พิธีกรชาวไทย
หมวดหมู่:บุคคลจากโรงเรียนมัธยมวัดมกุฏกษัตริย์
หมวดหมู่:บุคคลจากโรงเรียนสตรีวิทยา ๒ ในพระราชูปถัมภ์ฯ